jio phone
జియోఫోన్‌ దెబ్బకు ఎయిర్‌టెల్‌-ఐడియా సతమతం
ముంబయి,జూలై 22: టెలికాం రంగంలోని కీలకకంపెనీలయిన ఐడియాసెల్యులర్‌, ఎయిర్‌టెల్‌ కంపెనీల షేర్లు భారీ ఒత్తిళ్లకు లోనయ్యాయి. రియలన్స్‌జియో ఫోన్‌ విడుదలను కంపెనీ ఛైర్మన్‌ముఖేష్‌ అంబానీ ప్రకటించడం, ఉచితంగానే ఫన్‌ను అందిస్తామన్న విశ్లేషణలతో ఐడియాసెల్యుర్‌షేర్లు ఏడుశాతం దిగజారి 88.40కి చేరితే భారతి ఎయిర్‌టెల్‌ కంపెనీ షేర్లు 4శాతం దిగజారి 404కు చేరాయి. ఆరుశాతం ఇంట్రాడేలో క్షీణించాయి.
రిలయన్స్‌జియో టెలికాం కంపెనీ జియో4జి ఫోన్‌ విడుదలతోనే జియోషేర్లు రెండుశాతం పెరిగి షేరు ధరలు 1560 రూపాయలకు ర్యాలితీసాయి. తొమ్మిదిన్నరేళ్ల గరిష్టస్థాయి 1588కి చేరా యి. నాలుగుశాతం పెరిగినట్లు అంచనా. జియోఫోన్‌ వాయిస్‌కాల్స్‌ ఎల్లవేళలాఉచితం, అపరిమితడేటా అందు తుందని ముఖేష్‌ అంబానీ ప్రకటించారు. భారతీయు లందరికీ జియోఫోన్‌ ఉచితంగానే అందిస్తారు. అయితే దుర్వినియోగం అరికట్టేందుకు వీలుగా ఉచితజియోఫోన్‌ కు తొలుత రూ.1500 సెక్యూరిటీధరావత్తు చెల్లిస్తే 36 నెలల తర్వాత వాపసు ఇస్తామని వెల్లడించారు. ఇదిలా ఉండగా గడచిన నెలరోజులుగా భారతి ఎయిర్‌టెల్‌ 14 శాతం దిగజారితే ఐడియాసెల్యులర్‌ 19శాతం క్షీణిం చింది.
రిలయన్స్‌ ఇండస్ట్రీస్‌ మాత్రం 8.5శాతం పెరిగింది. అలాగే ఎస్‌అండ్‌పి బిఎస్‌ఇ సెన్సెక్స్‌ 1.9శాతం పెరిగింది. మొత్తం మీద ఉచిత ఆఫర్లు, డిస్కౌంట్లతో ఏడాదికాలంగా రిలయన్స్‌జియో ఇతర టెలికాం సంస్థలను ఉక్కిరిబిక్కిరి చేస్తోంది. తాజాగా కాలపరిమితిని తగ్గించి మరికొన్ని కొత్త ఆఫర్లను ప్రకటించింది. తాజాగా ఉచితంగానే జియో4జి వాయిస్‌ ఎల్‌టిఇఫోన్‌ను అందిస్తున్నట్లు ప్రకటించడంతో ఇక భారత్‌ టెలికాం రంగంలో విప్లవాత్మక మార్పులు చోటుచేసుకుంటున్నాయి. అంతేకాకుండా ఇతర కంపెనీలకు ఆర్‌జియో గట్టిపోటీ ఇస్తోంది. భవిష్యత్తులో కేవలం రెండుమూడుసంస్థలు మినహా టెలికాం రంగంలో నిలదొక్కుకోలేవన్న నిపుణుల అంచనాలకు ప్రస్తుత పరిస్థితులు నిదర్శనంగా నిలుస్తున్నాయి.